Superbaikidel võitis Aivar Osa ülekaalukalt mõlemad sõidud, ehkki teises stardis pääses Kalev Teesalu kuueks ringiks ette. Siis läks Osa mööda ja kadus oma teed: "Tegin hea stardi, aga Kalev tegi lausa ülihea. Olin möödumisel ettevaatlik, aga vihmasõidud on mul alati hästi välja tulnud," tunnistas Osa, kellele tänane võistlus oli esimene pärast pooleteistaastast pausi. Teesalu lõpetas  mõlemad sõidud teisena, ent ilmselt paljuski tänu sellele, et temast märksa kiirem Aarne Jõgimaa esimeses sõidus kukkus ja teise starti enam ei tulnud.